Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την συνολική ή μερική προσωρινή αναστολή των αυτόνομων δασμών του κοινού δασμολογίου για ορισμένα προϊόντα αλιείας (2000)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Κατά τη διάρκεια του τρίτου τριμήνου του τρέχοντος έτους, η Επιτροπή επικουρούμενη από την Ομάδα "Δασμολογική Οικονομία" προέβη σε εξέταση όλων των αιτήσεων για προσωρινή ανάπτυξη των αυτόνομων δασμών του κοινού δασμολογίου που της υπέβαλαν τα κράτη μέλη συμπεριλαμβανομένων των αιτήσεων για την ανακοίνωση των αναστολών που ισχύουν επί του παρόντος.

Η συνημμένη πρόταση αφορά έναν αριθμό προϊόντων αλιείας.

Όσον αφορά τα βιομηχανικά και γεωργικά προϊόντα, βρίσκεται, επίσης, στο στάδιο προετοιμασίας η πρόταση κανονισμού για την προσωρινή αναστολή των αυτόνομων δασμών του κοινού δασμολογίου.

Οι αιτήσεις αναστολών σχετικά με τα προαναφερόμενα προϊόντα εξετάσθηκαν υπό το φως των κριτηρίων που περιλαμβάνονται στην ανακοίνωση της Επιτροπής σχετικά με τις αυτόνομες δασμολογικές αναστολές και ποσοστώσεις (βλ. ΕΕ C 128, 25.4.1998, σελ. 2).

Σε συνέχεια αυτής της εξέτασης, η Επιτροπή εκτιμά ότι δικαιολογείται η αναστολή των δασμών για τα προϊόντα που παρατίθενται στο παράρτημα του συνημμένου πρότασης κανονισμού.

Όπως προκύπτει από το πρώτο άρθρο του προαναφερόμενου πρότασης κανονισμού, η διάρκεια του προτεινόμενου μέτρου καθορίζεται σε 12 μήνες.

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την συνολική ή μερική προσωρινή αναστολή των αυτόνομων δασμών του κοινού δασμολογίου για ορισμένα προϊόντα αλιείας (2000)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,

την πρόταση της Επιτροπής,

Εκτιμώντας τα εξής:

(1) Ο εφοδιασμός της Κοινότητας όσον αφορά ορισμένα προϊόντα αλιείας εξαρτάται, επί του παρόντος, από εισαγωγές προέλευσης τρίτων χωρών. Είναι προς το συμφέρον της Κοινότητας να αναστείλει πλήρως ή μερικώς τους τελωνειακούς δασμούς που εφαρμόζονται για τα εν λόγω προϊόντα·για να μη τεθούν σε κίνδυνο οι προοπτικές ανάπτυξης της παραγωγής στην Κοινότητα ανταγωνιστικών προϊόντων, εξασφαλίζοντας συγχρόνως, τον ικανοποιητικό εφοδιασμό των καταναλωτριών βιομηχανιών, είναι σκόπιμο τα μέτρα αναστολής να ληφθούν μόνο για το χρονικό διάστημα από 1ης Ιανουαρίου έως 31ης Δεκεμβρίου 2000.

(2) Εναπόκειται στην Κοινότητα να αποφασίσει την αναστολή των εν λόγω αυτόνομων δασμών.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Aπό την 1η Ιανουαρίου έως την 31η Δεκεμβρίου 2000, οι αυτόνομοι δασμοί του κοινού δασμολογίου που εφαρμόζονται στα προϊόντα που απαριθμούνται στο παράρτημα αναστέλλονται στο επίπεδο που προσδιορίζεται για κάθε ένα από αυτά.

2. Οι εισαγωγές των εν λόγω προϊόντων υπόκεινται στη ρύθμιση των αναστολών που προβλέπονται στην παράγραφο 1 μόνον υπό τον όρο ότι η τιμή "ελεύθερο στα σύνορα" που καθορίζεται από τα κράτη μέλη σύμφωνα με το άρθρο 22 του κανονισμού (ΕΟΚ) αριθ. 3759/92 του Συμβουλίου της 17ης Δεκεμβρίου 1992 για την κοινή οργάνωση των αγορών στον τομέα των προϊόντων αλιείας και υδατοκαλλιέργειας [1] είναι τουλάχιστον ίση με την τιμή ανάπτυξης που έχει καθορισθεί ή πρόκειται να καθορισθεί από την Κοινότητα για τα υπό εξέταση προϊόντα ή κατηγορία προϊόντων.

[1] ΕΕ L 388, 31.12.92, σελ. 1. Κανονισμός που τροποποιήθηκε τελευταία από τον κανονισμό (ΕΟΚ) αριθ. 1891/93 της 12.7.93 (ΕΕ L 172, 15.7.93, σελ. 1).

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός αρχίζει να ισχύει την 1η Ιανουαρίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε καθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>

(a) // Ο έλεγχος χρήσης για τον ειδικό αυτό προορισμό γίνεται κατ' εφαρμογήν των σχετικών κοινοτικών διατάξεων.

(b) // Η αναστολή χορηγείται για τα ψάρια για τα οποία πρόκειται να εκτελεστεί κάποια εργασία, εκτός εάν πρόκειται να εκτελεστούν αποκλειστικά μία ή περισσότερες από τις ακόλουθες εργασίες:

- καθαρισμό, αποσπλάχνωση, αποκοπή ουράς, αποκεφαλισμό,

- τεμαχισμό, εκτός από τον τεμαχισμό σε φιλέτα ή τον τεμαχισμό κατεψυγμένων όγκων,

- δειγματοληψία, διαλογή,

- σήμανση,

- συσκευασία,

- ψύξη,

- κατάψυξη,

- υπέρψυξη,

- απόψυξη, διαχωρισμό.

Η αναστολή δεν χορηγείται για προϊόντα που πρόκειται να υποστούν εξ άλλου λόγου επεξεργασίες (ή εργασίες) οι οποίες παρέχουν δικαίωμα αναστολής, εάν οι επεξεργασίες (ή εργασίες) αυτές γίνονται στο επίπεδο λιανικής πώλησης ή παρασκευής τροφών. Η αναστολή των δασμών εφαρμόζεται αποκλειστικά για τα ψάρια που προορίζονται για την ανθρώπινη κατανάλωση.

(c) // Ωστόσο, η αναστολή δε χορηγείται όταν η επεξεργασία πραγματοποιείται από επιχειρήσεις λιανικής πώλησης ή επιχειρήσεις εστιάσεως.

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΕΝΕΡΓΕΙΑΣ

Πρόταση κανονισμού του Συμβουλίου για την συνολική ή μερική προσωρινή αναστολή αυτόνομων δασμών του κοινού δασμολογίου για ορισμένα προϊόντα αλιείας (2000).

2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

Κεφ. 12 άρθρο 120.

3. ΝΟΜΙΚΗ ΒΑΣΗ

Άρθρο 26 της Συνθήκης-ΕΚ.

4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ

Αναστολή των δασμών του κοινού δασμολογίου για τα προαναφερόμενα προϊόντα.

7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Σε σχέση με το προηγούμενο έτος (για το οποίο το κόστος της συνολικής δράσης εκτιμάτο σε 42 426 000 EUR), προτείνεται η μείωση των αυτονόμων δασμών των "φιλέτα και σάρκα γάδων της Αλάσκας (Theragra chalcogramma), συσσωματωμένα σε βιομηχανικά σύνολα, κατεψυγμένα, που προορίζονται για μεταποίηση (α) (β)" (κωδικοί TARIC ex 0304 20 85 10 και ex 0304 90 61 10) από 4 % σε 3,5 % για την περίοδο από 1.1 έως 31.12.2000.

H παρούσα εκτίμηση, με βάση τις πρόσφατες στατιστικές ΕUROSTAT (1998), οδηγεί σε αύξηση των μη εισπραχθέντων δασμών ύψους 1 074 000 EUR.

Συνεπώς, το κόστος από τους μη εισπραχθέντες δασμούς της προτεινόμενης δράσης εκτιμάται σε 42 426 000 + 1 074 000 = 43 500 000 EUR για την περίοδο από 1.1 έως 31.12.2000.

8. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Ο έλεγχος του ειδικού προορισμού ορισμένων από τα προϊόντα που προβλέπονται από τον παρόντα κανονισμό του Συμβουλίου θα πραγματοποιηθεί σύμφωνα με τα άρθρα 291 έως 304 του κανονισμού της Επιτροπής (ΕΟΚ) αριθ. 2454/93 για τον καθορισμό των διατάξεων εφαρμογής του κοινοτικού τελωνειακού κώδικα.